《襄阳歌》
宋代·刘过

十年著脚走四方，胡不归来兮襄阳。襄阳真是用武国，上下吴襄天中央。

铜鞮坊里弓作市，八邑田熟麦当粮。一条路入秦陇去，落日彷佛见太行。

土风沉浑士奇杰，呜呜酒后歌声发。歌曰人定兮胜天，半壁久无胡日月。

买剑倾家赀，市马托生死。科举非不好，行都兮万里。

人言边人尽粗材，卧龙高卧不肯来。杜甫诗成米芾写，二三子亦英雄哉。

作者简介：刘过（1154～1206）南宋文学家，字改之，号龙洲道人。吉州太和（今江西泰和县）人，长于庐陵（今江西吉安），去世于江苏昆山，今其墓尚在。四次应举不中，流落江湖间，布衣终身。曾为陆游、辛弃疾所赏，亦与陈亮、岳珂友善。词风与辛弃疾相近，抒发抗金抱负狂逸俊致，与刘克庄、刘辰翁享有“辛派三刘”之誉，又与刘仙伦合称为“庐陵二布衣”。有《龙洲集》、《龙洲词》。